দুই বছর পর পর হতে যাওয়া এই টুর্নামেন্ট বাংলাদেশে আয়োজন করেছে টানা তিনবার। ২০১২, ২০১৪ ও ২০১৬ স্বাগতিক ছিল বাংলাদেশ। স্বাগতিক দর্শকদের সমর্থন আর হোম কন্ডিশনকে কাজে লাগিয়ে এ তিনবারের দুবারই ফাইনালে উঠেছে বাংলাদেশ। হোম কন্ডিশনে ভালো করলেও দেশের বাইরে এশিয়া কাপে বাংলাদেশ কখনোই ভালো করতে পারেনি। এবার আরব আমিরাতে অনুষ্ঠেয় এ টুর্নামেন্টে সেই ব্যর্থতার বৃত্ত ভাঙতে আত্মবিশ্বাসী টাইগাররা।